APSTIPRINU:

Līvānu novada pašvaldības izpilddirektors Aldis Džeriņš

\_\_\_\_\_\_\_\_\_\_\_\_\_\_\_\_\_\_\_\_\_\_\_

2025. gada 12. jūnijs

\_**NOTEIKUMI**

**Kārtība par tirdzniecību pasākumā**

**„LĪVĀNU PILSĒTAS SVĒTKU TIRGUS 2025”**

# Vispārējie noteikumi

* 1. Nolikums nosaka kārtību, kādā Līvānu novada kultūras, tūrisma un sporta pārvalde (turpmāk – Organizators) organizē svētku tirgu (turpmāk – Tirdzniecība) sniegšanas kārtību un maksu par tirdzniecības vietu Līvānu pilsētas svētkos (turpmāk – Pasākums) 2025.gadā 19.jūlijā no plkst. 10.00 līdz 20.jūlija plkst. 5.00 Līvānu pussalas teritorijā.
  2. Tirdzniecības pretendentu atlasi veic Līvānu novada kultūras, tūrisma un sporta pārvalde, kas ir Līvānu novada pašvaldības iestāde.
  3. Atļaujas izsniedzējs ir Līvānu novada pašvaldība (turpmāk - Pašvaldība), kas atbilstoši Organizatora veiktai Tirdzniecības pretendentu atlasei sagatavo un izsniedz atļauju ielu tirdzniecības veikšanai (turpmāk – Atļauja).
  4. Tirdzniecības pretendents ir fiziska vai juridiska persona, kura ir reģistrējusi saimniecisko darbību un kura saskaņā ar šo noteikumiem “Kārtība par tirdzniecību pasākumā Līvānu pilsētas svētkos 2025.gadā” (turpmāk – Nolikums) ir iesniegusi pieteikumu tirdzniecībai Pasākumā.
  5. Tirdzniecības dalībnieks ir fiziska vai juridiska persona, kuru Organizators ir apstiprinājis Tirdzniecībai (turpmāk – Dalībnieks).
  6. Tirdzniecības organizācija ir realizējama atbilstoši 2022. gada 28. aprīļa Līvānu novada pašvaldības domes saistošajiem noteikumiem Nr. 6 “ Par kārtību, kādā tiek saskaņota un organizēta ielu tirdzniecība un pašvaldības nodevu par tirdzniecību publiskās vietās Līvānu novadā” prasības un ievērojot Ministru kabineta (MK) 12.05.2010. noteikumu Nr. 440 „Noteikumi par tirdzniecības veidiem, kas saskaņojami ar pašvaldību, un tirdzniecības organizēšanas kārtību”.

1. Pretendentu pieteikšanās kārtība un vērtēšana
   1. Pieteikties dalībai Tirgū var līdz **2025. gada 27. jūnija plkst. 15.00.**
   2. Organizators var noteikt ierobežojumu katras preču grupas tirgotāju daudzumam.
   3. Dalībniekiem ir iespēja piedalīties:
      1. **Dienas tirgū - 2025. gada 19. jūlijā no plkst. 10.00 līdz plkst. 16.00** aicinām piedalīties amatniekus, mājražotājus. Alkoholiskos dzērienus, kas pārsniedz 14%, tirgot atļauts ražotāja oriģinālajāiepakojumā.
      2. **Nakts tirgū - 2025. gada 19. jūlijā no plkst. 10.00 līdz 2025. gada 20. jūlija plkst. 05.00, tas ir līdz pasākuma norises beigām,** pašu ražoto produkciju, pārtikas preces, karstās un aukstās uzkodas, alkoholiskos dzērienus. Alkoholiskos dzērienus, kas pārsniedz 14%, izlejamā veidā atļauts tirgot no plkst. 21.00.
   4. Pretendentu pieteikšanās tiek izsludināta Līvānu novada pašvaldības mājaslapā [www.livani.lv](http://www.livani.lv) , Līvānu novada tūrisma informācijas mājaslapā [www.visitlivani.lv](http://www.visitlivani.lv) un sociālajos tīklos facebook.com(<https://www.facebook.com/Livanunovads> ; <https://www.facebook.com/VisitLivani> )
   5. Lai pieteiktos dalībai pretendentiem ir jāaizpilda pieteikuma veidlapa (*skatīt pielikumā Nr.1*) un, ja attiecas uz plānoto tirdzniecības veidu jāpievieno sekojošie dokumenti:
      1. saimnieciskās darbības reģistrāciju apliecinoša dokumenta kopiju;
      2. dokumenta, kas apliecina tiesības iesaistīties pārtikas apritē (ja nepieciešams) kopiju;
      3. licences (speciālās atļaujas) kopiju, ja, atbilstoši normatīvajiem aktiem.
   6. Aizpildīto pieteikuma veidlapu pašvaldībā iesniedz klātienē Līvānu novada pašvaldībā Līvānu novada Valsts un pašvaldību vienotajā klientu apkalpošanas centrā (Rīgas iela 77, Līvāni), vai elektroniski nosūtot iesniegumu uz oficiālo e-pasta adresi: pasts@livani.lv vai eadresi, parakstot to ar drošu elektronisko parakstu un laika zīmogu, vai nosūtot pa pastu.
   7. Pamatojoties uz pieteikuma anketā norādītajām ziņām, tiek izvērtēta pretendenta atbilstība dalībai Tirgū.
   8. Organizators izskata saņemtos pieteikumus un informē par tirgošanās iespēju Dalībniekus līdz 2025.gada 30.jūnija plkst.15.00.
   9. Kā apstiprinājumu par dalību Tirdzniecības veikšanai, Dalībnieks no Organizatora pēc pieteikumu izvērtēšanas saņem elektronisku apliecinājumu pieteikumā norādītajā e-pastā par reģistrāciju.
   10. Organizatoram ir tiesības:
       1. Pieņemt izvērtēšanai tikai tos pieteikumus, kas aizpildīti atbilstoši prasībām;
       2. Izvērtēt Pretendenta norādītās produkcijas atbilstību iecerei, nepieciešamības gadījumā, pieprasot papildu informāciju par produkciju - aprakstus un fotogrāfijas u.c.;
       3. Apstiprināt dalībai Pretendentus, kuru piedāvājums atbilst šī Nolikuma prasībām;
       4. Neapstiprināt dalībai Pasākumā Pretendentus, kuru produkcijas saturs un/vai kvalitāte atzīta par konkrētajam tirgošanās konceptam neatbilstošu.
       5. Par Tirdzniecības Dalībnieku kļūst Pretendents, kuru saskaņā ar iesniegto pieteikumu Organizators atlasa tirdzniecības veikšanai un iekļauj dalībnieku sarakstā Pašvaldības Atļaujas saņemšanai.
       6. Organizatora lēmumi attiecībā uz tirdzniecības Dalībnieku atlasi un tirdzniecības vietu piešķiršanu ir galīgi un nav apstrīdami.
2. Prasības Pretendentiem Tirdzniecības vietas iekārtošanai
   1. Dalībnieks tirdzniecības vietu iekārto par saviem līdzekļiem, ar savu darbaspēku un ierīcēm, nodrošinot nepieciešamo aprīkojumu (telti, galdus, krēslus, plauktus, vitrīnas u.c.) **līdz 19.jūlija plkst.9.00** . Tirdzniecības vietas demontāža ir atļauta **no 20.jūlija plkst. 5.00**.
   2. Alkoholiskos dzērienus, kas pārsniedz 14%, izlejamā veidā atļauts tirgot no plkst. 21.00.
   3. Sabiedriskās ēdināšanas pakalpojumu sniedzējiem aizliegts pārdot ēdienus un dzērienus stikla traukos.
   4. Drošības apsvērumu dēļ, auto kustība pa Līvānu pussalu un Domes ielu aizliegta no 19.jūlija plkst.10.00 līdz 20.jūlija plkst.5.00.
   5. Dalībnieks nodrošina tirgošanos visu Atļaujā noteikto tirdzniecībai paredzēto laiku, un iekārtošanās un novākšana var notikt tikai tam paredzētajā laikā.
   6. Ēdināšanas pakalpojuma sniedzēji nodrošina ēdināšanas zonā savas atkritumu urnas vai maisus atkritumu ievietošanai. Ēdinātājs nodrošina atkritumu maisu iztukšošanu konteineros, lai neveidojas atkritumu kaudzes ēdināšanas zonā.
   7. **Elektrības pieslēguma vajadzības gadījumā tirgus dalībniekiem pašiem jānodrošina savām vajadzībām nepieciešamā elektroenerģijas padeves ierīce (piem. ģenerators).**
   8. Dalībnieka pienākums ir nodrošināt regulāru atkritumu savākšanu savā tirdzniecības vietā, kā arī pēc tirgošanās, atstājot tirdzniecības vietu un apkārtni sakoptu.
3. Organizatora pienākumi un tiesības
   1. Organizators:
      1. izveido un atzīmē Tirgus ekspozīciju laukumus Tirgus norises vietā;
      2. ierāda tirdzniecības vietas, ņemot vērā Dalībnieka pieteikšanās laiku;
      3. nosaka Dalībnieka Tirgus ekspozīcijas laukuma atrašanās vietu Tirgus norises vietā;
      4. nepieciešamības gadījumā ir tiesīgs mainīt Dalībnieka atrašanās vietu Tirgus norises vietā;
      5. ir tiesīgs pieprasīt norēķinus tādā apmērā un termiņos, kādi noteikti šajā Nolikumā;
      6. ir tiesīgs pieprasīt zaudējumu atlīdzību, kas radušies Dalībnieka vainas dēļ;
      7. ir tiesīgs aizliegt visa veida reklāmu un reklāmmateriālu izplatīšanu gadījumos, ja tās saturs ir pretrunā ar Latvijas Republikas normatīvajiem aktiem un Tirgus tematiku;
      8. neatbild par Dalībnieka preču un citu mantu drošību;
      9. nodrošina vispārējo kārtību Tirgū, tomēr neuzņemas atbildību par nepārvaramas varas apstākļu, Dalībnieku vai apmeklētāju vainas dēļ radītiem zaudējumiem;
      10. neatbild par Dalībnieku dokumentācijas esamību saistībā ar saimnieciskās darbības un tirdzniecības veikšanu.
   2. Organizators nodrošina sadzīves atkritumu izvešanu.
   3. Atbildīgā persona nodrošina Tirgus norises saskaņošanu, kā arī dalības maksu iekasēšanu no Tirgus dalībniekiem.
   4. Organizatoram ir pienākums un Latvijas Valsts policijas darbiniekiem un citām pilnvarotām personām ir tiesības pārbaudīt nolikuma nosacījumu ievērošanas kārtību pasākuma laikā.
   5. Ja veicot pārbaudi Organizators konstatē, ka tirgotais produkcijas veids un/vai saturs atšķiras no pieteikumā reģistrētā un/vai Dalībnieks ir patvaļīgi mainījis ierādīto tirdzniecības vietu un/vai patvaļīgi izvieto preci ārpus ierādītās tirdzniecības vietas, Organizatoram ir tiesības pieprasīt novērst pārkāpumu;
   6. Ja pārkāpums netiek novērsts, vai tiek izdarīts atkārtoti, Organizatoram ir tiesības vienpusēji sastādīt pārkāpuma konstatācijas aktu, pārtraukt Dalībnieka dalību tirgū pirms tā beigām, un nākamajos rīkotajos pasākumos atteikt dalību šim Dalībniekam. Samaksātā dalības maksa netiek atgriezta.
4. Norēķinu kārtība
   1. Nodevas likme, **atbilstoši 2022. gada 28. aprīļa Līvānu novada pašvaldības domes saistošo noteikumu Nr. 6 “ Par kārtību, kādā tiek saskaņota un organizēta ielu tirdzniecība un pašvaldības nodevu par tirdzniecību publiskās vietās Līvānu novadā” prasībām.**
   2. Nodevas likme juridiskai personai un fiziskai personai ielu tirdzniecībai pasākuma norises laikā:

|  |  |
| --- | --- |
| Nodevas objekts | Nodevas likme par vienu dienu, EUR, tirdzniecības platībai 3 x 3 m |
| pārtikas preces un bezalkoholiskie dzērieni | 15,00 |
| pārtikas preces un alkoholiskie dzērieni, arī alus realizācija | 50,00 |
| Ministru kabineta 2010. gada 12. maija noteikumu Nr. 440 "[Noteikumi par tirdzniecības veidiem, kas saskaņojami ar pašvaldību, un tirdzniecības organizēšanas kārtību](https://m.likumi.lv/ta/id/210696-noteikumi-par-tirdzniecibas-veidiem-kas-saskanojami-ar-pasvaldibu-un-tirdzniecibas-organizesanas-kartibu)" 7.1., 7.2., 7.3. un 7.4. apakšpunktā minētās preces, izņemot medījamos dzīvniekus | 1,00 |
| rūpnieciski ražotas preces (tajā skaitā arī realizējot loterijas biļetes) | 15,00 |
| pašu ražotie alkoholiskie dzērieni (alus, vīns) | 15,00 |
| amatniekiem, mājražotājiem realizējot savu produkciju | 1,00 |

* 1. Tirdzniecības laukums Tirgum tiek uzskatīts par pieteiktu ar tirdzniecības dalības veidlapas apstiprinājuma saņemšanas brīdi – elektroniski vai abpusēji vienojoties klātienē.
  2. Organizators dalības pieteikumus pieņem līdz 2025. gada 27. jūnijam plkst. 15.00.
  3. Pēc tirdzniecības atļaujas saņemšanas no tirgus Organizatora, tirgus Dalībniekam ir jāveic dalības maksa par Tirgus ekspozīcijas laukuma izmantošanu līdz tirdzniecības sākumam tam paredzētajā laikā, pārskaitot uz Līvānu novada pašvaldības norādīto kontu, maksājuma mērķī norādot **„Tirdzniecības nodeva Līvānu pilsētas svētku tirgū 2025”:**
     1. AS “SEB Banka”, konts: LV14UNLA0050018690074, kods: UNLALV2X;
     2. AS “SWEDBANK", konts: LV30HABA0551035067596, kods: HABALV22;
  4. Ja dalības maksa nav nomaksāta līdz 2025. gada 15. jūlijam un tas nav saskaņots ar Organizatoru, tirgošanās netiek atļauta.
  5. Izņēmuma gadījumā, iepriekš saskaņojot ar Organizatoru, dalības maksas samaksa būs iespējama Tirgus tirdzniecības dienā pie Organizatora Atbildīgās personas, par samaksu saņemot maksājuma apliecinošu dokumentu – kvīti.
  6. Ja Dalībnieks uz Tirgu neierodas, dalības maksa netiek atgriezta.

1. Noslēguma noteikumi
   1. Tirgošanās laikā var tikt filmēts un fotografēts. Foto un video materiāli var tikt izmantoti Organizatora publicitātes materiālos.